
NEWYDDION. 
Cenir ar “ SwEET R.CHARD BACH.” 


Dowch yma'n awr o fawr i fân, 
Cewch gên o lân Galenig, 

A genir, gwn, mewn llawer llu 
Cyn delo dydd Nadolig ; 

Rhyw swn eleni sy'n y wlad, 
Mae'n oer eu nâd anedwydd, 
Trwy ofni cael rhyw drefn gaeth, 
Yn ol y Gyfraith newydd. 

Mae hon yn gyfraith heb ei hail, 
O dan yr haulwen dyner, 

Mae agos wedi synu siol 

A llygaid pobl Lloegr; 

Os na wellheir y gyfraith hon, 

Âr les y rhai tylodion ; 

Nis gwn yn iawn, rhwng llaw a llaw, 
Pa beth a ddaw o ddynion. 

Rhyw gyfraith hynod ydyw hon, 

” Dyw dynion ddim am dani; 
Mae yma lawer tad a mam 

Sydd am ei llwyr ddiddymu ; 

A phob tylawd ar dir a dŵr, 
Mae'n ddigon siwr yn siarad, 
A'r merched ieuaingc llawen llon, 
Sy'n gweled hon yn galed. 


Os gwr a gwraig, a phac o blant, 

Yn ol y gyfraith newydd, 

A gais gynorthwy gan y plwy', 

Eu cysur hwy a dderfydd : 
Cânt fyn'd i'r Work-house yn mhob Sir, 
Mae'n ddigon gwir y geiriau, 

Ac yno'n wir hwy allant fod, 

Mae'n dost yr amod yma; 

Ni chaiff un gwr fod gyda'i wraig, 

O fewn y muriau mawrion, 

Na'r plant fod gyda'u mamau mwyn, 
I'w dwyn i fynu'n dirion, 

Un brawd na chwaer, na gwr na gwraig, 
Ni chânt ddifyrwch hylwydd ; 

Tra b'ont o fewn y muriau maith, 

Na gweled chwaith eu gilydd ; 

Fe ddylai merched yr holl fyd, 

I gyd gymeryd gofal, 

O ewch i drin y ddigrif ddawns, 

Sef ranting jig mewn cornel, 

Neu ddawnsio step ar “ Derby down,” 
Neu'r delyn rawn mewn dolydd, 

Ni chewch chwi ddim at fagu'r cyw : 
Hyn yw y gyfraith newydd, 


Mae'r Gyfraith hon yn rhanu gwr 
A. gwraig oddiwrth eu gilydd, 

Os byddant byth yn byw'n dylawd, 
A cheizio help y Plwyfydd ; 
Priodas eto mwy ni saif, 

Mewn angen a thylodi ; 

M ae'r Gyfraith newydd ger ein bron, 
A hon sy'n eu gwahanu. 
Fe gafodd rhai gryn gwrs o spri. 
Wrth wrando 8am Wil Simon, 
Oedd cyn priodi'n gwneyd dysgwtrs, 
Cyn talu o'i bwrs i'r Person; 

Hyd angeu, d'wecai'r Person ffri, 
Cysylltaf chwi â'ch gilydd;— 

Nage, myn d l, dywedai Sam, 
Ond hyd y Work-house newydd. 
Bu hyn o 'mddiddan un prydnawn, 
Rhwng dwy hen wraig o Gaerwys, 
Yr oeddynt yn ofidus iawn, 

Rhag ofn gwel'd y Work-houses,— 
Ffarwel i'r Tea a'r deisen frau, 

Yn iach i bob llawenydd; 

Ffarwel am byth i gerdded tai 

'Rol myn'd i'r Work-house newydd, 





Os aiff y Work-house yn y blaen, 

Yn gyfan, gallwch gofio, 

Ni chewch chwi Dea na Choffee chwaith, 
Os unwaith yr ewch yno; 

Ni chaiff un gwr Dobacco byth, 

Mae hyn yn felldith greulon; 

Ac ni ddaw Snuff i'r Carchar mawr 

I foddio'r gwragedd mwynion, 

Ffarwel am beint o gwrw gwiw, 

Os yno'n byw y byddwu;— 

Na bo'r fath filding yn ein gwlad, 
Medd bagaJ, mi dybygwn, 

Mae'n waeth na Charchar tref Caerdydd, 
Mae Jack y Crydd yn credu; 

'Dyw'r Treading Mill fawr gasach lle, 
Mae Gweno'r Tê'n dweyd hyny; 











â 





Os dyma'r gwaith a wna'r Reform 

Yn eu cyfreithiau newydd, 

Ar ol i bawb ddymuno'u bod, 

A chanu eu clod trwy'r gwledydd; 
Boed hwch y Crown yn dyrnu haidd, 
A Ned y Blaidd yn eidion, 

Na byddo Work-house mewn un modd, 
Ar diroedd Cymru dirion, 

Mae'n ddigon gwir bod llawer un 
Eleni'n byw ar blwyfydd, 

O achos meddwdod, coeliwch chwi, 
A diogi weithiau'n digwydd; 

Nid ydyw hyny ddim yn iawn, 

Os awn i ddilyn synwyr, 

Mae'n ddigon da cael help y plwy', 
Pan ddelo clwy' neu ddolur, 

'Rwy'n leicio'r ffordd oedd gyda Sian, 
Ac Eben o Gaergybi, 

Sef dweyd yn Saesneg, “ Bring the stick,” 
I ddyrnu Dic y diogi; 

A ffordd go gall oedd gan Wil Goch, 
O Bwll y Moch, 'rwy'n meddwl, 

Os oai was diog dyrnai'n dyn 

A'i denyn yn lled anwyl, 

Mae rhai lled ddiog ar y plwy', 

O fan i fan eleni; 

Mae llawer iawn, medd Betti'r Baw, 
Gerllaw i dref Pwllheli; 

Rwy'n credu'r haeddai rhai o'r rhai'n 
Fod yn y Work-house newydd; 

Ni wnant hwy ddim ond chwareu'r chwinc, 
A chario ystraeon celwydd. 





Llanrwst—O, Evans-Jones a'i gyf, Argraffwyr 


